Úradný vestník L 291 , 28/10/2002 S. 0001 - 0019



Smernica Komisie 2002/79/ES z 2. októbra 2002, ktorou sa menia a dopĺňajú prílohy smerníc Rady č. 76/895/EHS, 86/362/EHS, 86/363/EHS a 90/642/EHS týkajúce sa stanovenia maximálnych hladín určitých rezíduí pesticídov v a na obilninách, potravinách živočíšneho pôvodu a určitých výrobkoch rastlinného pôvodu, zahŕňajúce ovocie a zeleninu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 76/895/EHS z 23. novembra 1976 týkajúcu sa stanovenia maximálnych hladín rezíduí pesticídov v a na ovocí a zelenine [1], naposledy zmenenú a doplnenú smernicou Komisie 2002/71/ES [2], najmä jej článkom 5, so zreteľom na smernicu Rady 86/362/EHS z 24. júla 1986 týkajúcu sa stanovenia maximálnych hladín rezíduí pesticídov v a na obilninách [3], naposledy zmenenú a doplnenú smernicou Komisie 2002/76/ES [4], a najmä na jej článok 10, so zreteľom na smernicu Rady 86/363/EHS z 24. júla 1986 týkajúcu sa stanovenia maximálnych hladín rezíduí pesticídov v a na potravinách živočíšneho pôvodu [5], naposledy zmenenú a doplnenú smernicou Rady 2002/71/ES, a najmä na jej článok 10, so zreteľom na smernicu Rady 90/642/EHS z 27. novembra 1990 týkajúcu sa stanovenia maximálnych hladín rezíduí pesticídov v a na výrobkoch rastlinného pôvodu vrátane ovocia a zeleniny [6], naposledy zmenenú a doplnenú smernicou Rady 2002/76/ES, a najmä na jej článok 7, keďže: (1) Prílohy k smerniciam č. 76/895/EHS, 86/362/EHS, 86/363/EHS a 90/642/EHS pozostávajú zo zoznamu rezíduí pesticídov a ich maximálnych hladín. (2) Pri prieskume dostupných údajov bolo zistené, že existuje dostatočné množstvo informácií na povolenie maximálnych hladín určitých rezíduí pesticídov, menovite abamektínu, azocyklotínu, bioresmetrínu, bifentrínu, bitertanolu, brómpropylátu, klofentezínu, cyromazínu, cyhexatínu, fenpropimorfu, flucynitrátu, hexakonazolu, metakrifosu, myklobutanilu, penkonazolu, prochlorazu, profenofosu, resmetrínu, tridemorfu, triadimefónu a triadimenolu. (3) Rezíduá pesticídov sa môžu objaviť v potrave živočíšneho pôvodu ako dôsledok poľnohospodárskych činností. Je nevyhnutné prihliadať na príslušné údaje získané z úradne schváleného používania pesticídov, ako aj z kontrolovaných pokusov a prieskumov kŕmenia zvierat. (4) Boli prehodnotené dostupné informácie. Pre veľa kombinácií pesticíd/poľnohospodársky výrobok je dostatok údajov, z ktorých je možné vypočítať maximálnu hladinu rezíduí pesticídov, ktorá je posudzovaná ako bezpečná pre ľudské zdravie. V prípade, že táto hladina prekročí úroveň medze analytickej stanoviteľnosti, je vhodné určiť maximálnu hladinu rezíduí z vypočítanej hodnoty. Pre niektoré kombinácie sú dostupné informácie neprimerané, v tomto prípade je vhodné stanoviť maximálnu hladinu na úrovni medze analytickej stanoviteľnosti. Pre iné kombinácie sú informácie primerané, ale ukazuje sa, že určenie maximálnej hladiny rezíduí nad medzou analytickej stanoviteľnosti môže vyvolať neprijateľné, akútne alebo chronické expozície spotrebiteľa rezíduami. V takýchto prípadoch je vhodné určiť maximálne hladiny rezíduí na úrovni medze analytickej stanoviteľnosti. (5) Celoživotné a akútne expozície spotrebiteľov pesticídmi cez potravinové výrobky, ktoré môžu obsahovať rezíduá týchto pesticídov, boli posúdené a zhodnotené v súlade s postupmi a metódami spoločenstva prihliadnuc na smernice publikované Svetovou zdravotníckou organizáciou (WHO) [7]. Maximálna hladina rezídua bola pre abamektín určená v súlade s nariadením Rady (EHS) č. 2377/90 [8], naposledy zmeneným a doplneným nariadením Rady (ES) č. 1752/2002 [9], pochádzajúcim z používania veterinárnych liekov obsahujúcich rovnaké účinné látky na ošetrovanie živočíšnych druhov vyrábajúcich potraviny (nariadenie Komisie (ES) č. 3425/93 [10]). Pri stanovení maximálnych hladín rezídua sa prihliadlo na použitie prijateľných denných dávok stanovených Výborom pre veterinárne lieky a jeho zhodnotenia. Bolo rozhodnuté, že maximálne hladiny rezídua navrhované v tejto smernici nevedú k prekročeniu použiteľných denných dávok ani k akútnym toxickým vplyvom. (6) Aby sa zabezpečila primeraná ochrana spotrebiteľa pred expozíciou rezíduami v alebo na výrobkoch, ktoré nie sú úradne schválené, je obozretné stanoviť maximálne hladiny rezíduí na úrovni medze analytickej stanoviteľnosti pre všetky takéto výrobky, na ktoré sa vzťahujú smernice 86/362/EHS, 86/363/EHS a 90/642/EHS. (7) Prílohy k smerniciam 86/362/EHS, 86/363/EHS a 90/642/EHS by sa preto mali zmeniť a doplniť. (8) Hladiny navrhované v tejto smernici boli konzultované s obchodnými partnermi spoločenstva prostredníctvom Svetovej obchodnej organizácie a ich pripomienky k týmto hladinám obsahu boli vzaté do úvahy. (9) Názory Vedeckého výboru pre rastliny, najmä rady a odporúčania ohľadne spotrebiteľov potravín ošetrovaných prostriedkami na ochranu rastlín, boli vzaté do úvahy [11]. (10) Miery stanovené v tejto smernice sú v súlade s názormi Stáleho výboru pre potravinový reťazec a zdravie zvierat, PRIJALA TÚTO SMERNICU: Článok 1 V prílohe II k smernici 76/895/EHS sa vypúšťa zápis týkajúci sa "brómpropylátu". Článok 2 V časti A prílohy II k smernici 86/362/EHS sa maximálne hladiny rezíduí pesticídov pre abamektín, azocyklotín a cyhexatín, bifentrín, bitertanol, brómpropylát, klofentezín, cyromazín, fenpropimorf, flucytrinát, hexakonazol, metakrifos, myklobutanil, penkonazol, prochloraz, profenofos, resmetrín a bioresmetrín, tridemorf, triadimefón a triadimenol, uvedené v prílohe I, pridávajú do tejto smernice. Článok 3 Príloha II k smernici 86/363/EHS sa mení a dopĺňa takto: a) v časti A maximálne hladiny rezíduí pesticídov pre abamektín, bifentrín, bitertanol, brómpropylát, cyromazín, flucytrinát, metakrifos, penkonazol, prochloraz, profenofos, resmetrín a bioresmetrín, tridemorf, triadimefón a triadimenol, uvedené v prílohe II, sa pridávajú do tejto smernice; b) v časti B maximálne hladiny rezíduí pesticídov pre azocyklotín a cyhexatín, fenpropimorf, klofentezín a myklobutanil, uvedené v prílohe III, sa pridávajú do tejto smernice. Článok 4 Príloha II k smernici 90/642/EHS sa mení a dopĺňa takto: a) maximálne hladiny rezíduí pesticídov pre abamektín, azocyklotín a cyhexatín, bifentrín, bitertanol, brómpropylát, klofentezín, cyromazín, fenpropimorf, flucytrinát, hexakonazol, metakrifos, myklobutanil, penkonazol, prochloraz, profenofos, resmetrín a bioresmetrín, tridemorf, triadimefón a triadimenol, uvedené v prílohe IV, sa pridávajú do tejto smenice; b) maximálna hladina rezídua pesticídu pre etión v čaji sa nahradí údajom 3 mg/kg. Článok 5 1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkom 4 písmenom b) tejto smernice do 31. decembra 2002. Bezodkladne o tom budú informovať Komisiu. Tieto ustanovenia sa budú uplatňovať od 1. januára 2003. 2. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s článkami 1, 2 a 3 a článkom 4 písmenom a) tejto smernice do 31. mája 2003. Bezodkladne o tom budú informovať Komisiu. Tieto ustanovenia sa budú uplatňovať od 1. augusta 2003. 3. Keď členské štáty prijmú opatrenia podľa odsekov 1 a 2, tieto budú obsahovať odkaz na túto smernicu alebo ich bude sprevádzať takýto odkaz pri príležitosti ich úradného uverejnenia. Metodiku týchto odkazov ustanovia členské štáty. Článok 6 Táto smernica nadobúda účinnosť siedmy deň po uverejnení v Úradnom vestníku Európskych spoločenstiev. Článok 7 Táto smernica je adresovaná členským štátom. V Bruseli 2. októbra 2002 Za Komisiu David Byrne člen Komisie [1] Ú. v. ES L 340, 9.12.1976, s. 26. [2] Ú. v. ES L 225, 22.8.2002, s. 21. [3] Ú. v. ES L 221, 7.8.1986, s. 37. [4] Ú. v. ES L 240, 7.9.2002, s. 45. [5] Ú. v. ES L 221, 7.8.1986, s. 43. [6] Ú. v. ES L 350, 14.12.1990, s. 71. [7] Usmernenia k predpovedaniu dietetických príjmov rezíduí pesticídov (revidované), pripravené GEMS/potravinovým programom v spolupráci s Kódexovým výborom rezíduí pesticídov, uverejnené Svetovou zdravotníckou organizáciou 1997 (WHO/FSF/FOS/97.7). [8] Ú. v. ES L 224, 18.8.1990, s. 1. [9] Ú. v. ES L 264, 2.10.2002, s. 18. [10] Ú. v. ES L 312, 15.12.1993, s. 12. [11] SCP/RESI/021; SCP/RESI/024 -------------------------------------------------- PRÍLOHA I Rezíduá pesticídov | Maximálne hladiny v mg/kg | Abamektín (suma avermektínu B1a a delta-8,9-izoméru avermektínu B1a) | 0,01 | Azocyklotín a cyhexatín (suma azocyklotínu a cyklohexatínu vyjadrená ako cyhexatín) | 0,05 | Bifentrín | 0,5 pšenica, jačmeň, ovos, šrot 0,05 ostatné obilniny | Bitertanol | 0,05 | Brómpropylát | 0,05 | Klofentezín (suma všetkých zlúčenín obsahujúcich 2-chlórbenzoylový zvyšok vyjadrená ako klofentezín) | 0,02 | Cyromazín | 0,05 | Fempropimorf | 0,5 jačmeň, pšenica, ovos, raž, špalda, šrot 0,05 (*) ostatné obilniny | Flucytrinát (vyjadrený ako flucytrinát, suma izomérov) | 0,05 | Hexakonazol | 0,02 | Metakrifos | 0,05 | Myklobutanil | 0,02 | Penkonazol | 0,05 | Prochloraz (suma prochlorazu a jeho metabolitov obsahujúcich 2,4,6-trichlórfenolový zvyšok vyjadrená ako prochloraz) | 1 ovos, jačmeň 0,5 šrot, pšenica, raž 0,05 ostatné obilniny | Profenofos | 0,05 | Resmetrín, zahŕňajúci iné zmesi izomérov komponentu (suma izomérov) | 0,05 | Tridemorf | 0,2 jačmeň, ovos 0,05 ostatné obilniny | Triadimefón a triadimenol (suma triadimefónu a triadimenolu) | 0,2 pšenica, jačmeň, ovos, raž, šrot 0,1 ostatné obilniny | -------------------------------------------------- PRÍLOHA II Rezíduá pesticídov | Maximálne hladiny v mg/kg (ppm) | V tuku obsiahnutom v mäse, výrobkoch z mäsa, vnútornostiach a živočíšnych tukoch uvedených v prílohe I pod KN kódmi 0201, 0202, 0203, 0204, 02050000, 0206, 0207, ex0208, 020900, 0210, 160100 a 1602 | V surovom kravskom mlieku a smotane uvedených v prílohe I pod KN kódmi 0401; pre ostatné potraviny pod KN kódmi 0401, 0402, 040500 a 0406 v súlade s | V čerstvých vajciach so škrupinou, vtáčích vajciach a vaječných žĺtkoch uvedených v prílohe I pod KN kódmi 040700 a 0408 | Abamektín (suma avermektínu B1a a delta-8,9-izoméru avermektínu B1a) | 0,02 hovädzia pečeň (pozri nariadenie č. 3425/93/ES) 0,01 ostatné výrobky | 0,005 | 0,01 | Bifentrín | 0,1 hovädzí tuk 0,05 ostatné výrobky | 0,01 | 0,01 | Bitertanol | 0,05 | 0,05 | 0,05 | Brómpropylát | 0,05 | 0,05 | 0,05 | Flucytrinát (vyjadrený ako flucytrinát, suma izomérov) | 0,05 | 0,05 | 0,05 | Metakrifos | 0,01 | 0,01 | 0,01 | Penkonazol | 0,05 | 0,01 | 0,05 | Prochloraz (suma prochlorazu a jeho metabolitov obsahujúcich 2,4,6-trichlórfenolový zvyšok, vyjadrená ako prochloraz) | 0,2 hovädzí tuk 2,0 hovädzia pečeň 0,5 hovädzie obličky 0,1 ostatné výrobky | 0,02 | 0,1 | Profenofos | 0,05 | 0,01 | 0,05 | Resmetrín, zahŕňajúci iné zmesi izomérov komponentu (suma izomérov) | 0,1 | 0,1 | 0,1 | Tridemorf | 0,05 | 0,05 | 0,05 | Triadimefón a triadimenol (suma triadimefónu a triadimenolu) | 0,1 | 0,1 | 0,1 | -------------------------------------------------- PRÍLOHA III Rezíduá pesticídov | Maximálne hladiny v mg/kg (ppm) | v tuku obsiahnutom v mäse, výrobkoch z mäsa, vnútornostiach a živočíšnych tukoch uvedených v prílohe I pod KN kódmi 0201, 0202, 0203, 0204, 02050000, 0206, 0207, ex0208, 020900, 0210, 160100 a 1602 | v mlieku a mliečnych výrobkoch uvedených v prílohe I pod KN kódmi 0401, 0402, 040500 a 0406 | v čerstvých vajciach so škrupinou, vtáčích vajciach a vaječných žĺtkoch uvedených v prílohe I pod KN kódmi 040700 a 0408 | Azocyklotín a cyhexatín (suma azocyklotínu a cyklohexatínu vyjadrená ako cyhexatín) | 0,2 hovädzie mäso 0,05 ostatné výrobky | 0,05 | 0,05 | Kyselina fenpropimorfkarboxylová (BF 421-2), vyjadrená ako fenpropimorf | 0,3 hovädzia, bravčová, kozia, ovčia pečeň 0,05 hovädzie, bravčové, kozie, ovčie obličky 0,01 hydinové mäso, tuk, jedlý tuk 0,02 hovädzie, bravčové, kozie, ovčie mäso 0,01 ostatné výrobky | 0,01 | 0,01 | Cyromazín | 0,05 všetky výrobky s výnimkou ovčích | 0,02 | 0,2 | Klofentezín (suma všetkých zlúčenín obsahujúcich 2-chlórbenzoylový zvyšok vyjadrená ako klofentezín) | 0,1 hovädzia, ovčia a kozia pečeň 0,05 ostatné výrobky | 0,05 | 0,02 | Alfa-(3-hydroxybutyl)-alfa-(4-chlórfenyl)-1H-1,2,4-triazol-1-propánnitril (RH9090) vyjadrený ako myklobutanil | 0,01 | 0,01 | 0,01 | -------------------------------------------------- PRÍLOHA IV +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ --------------------------------------------------